לכבוד

יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה דיון מהיר  בנושא:

סייעות לתלמידים החולים בסוכרת נעורים
דברי הסבר:

במשך שנים העניקה המדינה השגחה צמודה  (בשעות הלימודים) לתלמידים בגילאי 5 - 9  חולי סוכרת נעורים וכדומה ע"י סייעות צמודות אשר ערכו להם בדיקות דם סדירות והזריקו להם  

מנות האינסולין במינונים כמתבקש מהבדיקות ( מדובר ב5-10 בדיקות ביום). ללא ניתור ואיזון  זה חשופים הילדים לסכנת חיים  או נזק בלתי הפיך.

כתוצאה ממעבר הטיפול ממשרד הבריאות למשרד החינוך ובחלוף חודשיים מאז פתיחת שנת הלימודים קיימים מקרים רבים של תלמידים אשר ההסדר איננו פועל כבעבר, או שעות הסייעת קוצצו בקרוב ל 40% דבר המביא  עשרות תלמידים או שנמצאים שעות רבות במוסדות החינוך מופקרים ללא פיקוח וטיפול  תוך סיכון ממשי לחייהם.

כמו כן ילדים, חולים חדשים בעיקר לא זוכים לרוב לסייעת כלל.

אבקש לקיים דיון דחוף בנושא בוועדת החינוך על מנת להבטיח את ביטחונם  ויכולתם ללימודי כאחד.

בכבוד רב,

חבר הכנסת אורבך אורי
